b'\n_START_ARTICLE_\nRobert Fulton\n_START_PARAGRAPH_\nRobert Fulton (14. marraskuuta 1765 Lancasterin piirikunta, Pennsylvania \xe2\x80\x93 24. helmikuuta 1815) oli yhdysvaltalainen insin\xc3\xb6\xc3\xb6ri ja keksij\xc3\xa4, joka rakensi ensimm\xc3\xa4isen kaupallisesti menestyneen h\xc3\xb6yrylaivan. H\xc3\xa4n suunnitteli my\xc3\xb6s ensimm\xc3\xa4isen k\xc3\xa4ytt\xc3\xb6kelpoisen sukellusveneen, Nautiluksen vuonna 1800. Se toimi paineilmalla._NEWLINE_Fultonilla oli jo nuorena monia kosketuksia Englantiin ja  ensimm\xc3\xa4isiin h\xc3\xb6yrykoneisiin. H\xc3\xa4n oleskeli Euroopassa pitk\xc3\xa4\xc3\xa4n: vuonna 1786 h\xc3\xa4n muutti Englantiin opiskelemaan muotokuvamaalausta, ja vuonna 1794  h\xc3\xa4n  siirtyi Ranskaan, ja teki siell\xc3\xa4 ensimm\xc3\xa4iset kokeensa vedenalaisilla torpedoilla ja ammusveneill\xc3\xa4, joilla yritettiin hy\xc3\xb6k\xc3\xa4t\xc3\xa4 Englannin laivastoa vastaan. Englannin hallitus halusi Fultonin omalle puolelleen, ja h\xc3\xa4net kutsuttiin Lontooseen 1804. Vuonna 1806 Fulton palasi Yhdysvaltoihin, ja jatkoi torpedojen ja sukellusveneen suunnittelua._NEWLINE_Vuonna 1807 Fulton ja Robert R. Livingston rakensivat North River Steamboatin, josta my\xc3\xb6hemm\xc3\xa4n virheellisesti k\xc3\xa4ytettiin nime\xc3\xa4 Clermont. Se oli ensimm\xc3\xa4inen kaupallisesti menestynyt siipirataslaiva. Se risteili Hudsonjoella New Yorkin ja Albanyn v\xc3\xa4lill\xc3\xa4.'